《念奴娇 温州平阳灵峰摩崖词》
宋代·佚名

天工谬巧，恁平地、推出崚嶒岩壁。虎跃龙骧飞凤翥，疑道补天壁石。

洞壑穿云，来今往古，知是谁开辟。千年兰若，林峦隐映金碧。

我兴丘壑尤长，朅来此境，惯蹑登山屐。适意人生随处好，何必岘南阳峄。

谢傅东山，裴公绿野，俯仰俱陈迹。何如轻举，廓寥云外横笛。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。